स्पोक्सपर्सन ने स्टेटमेंट जारी कर दी जानकारी, कहा- वो रिकवर कर रही हैं
TV Actress Debina Banerjee Health Update - टीवी एक्ट्रेस देबिना बनर्जी इन्फ्लूएंजा बी नामक संक्रमण से संक्रमित हो गई हैं। दरअसल देबिना हाल ही में अपने पति गुरमीत चौधरी और अपनी दोनों बेटियों दिविशा-लियाना के साथ श्रीलंका ट्रिप पर गई थीं।
टीवी एक्ट्रेस देबिना बनर्जी इन्फ्लूएंजा बी नामक संक्रमण से संक्रमित हो गई हैं। दरअसल देबिना हाल ही में अपने पति गुरमीत चौधरी और अपनी दोनों बेटियों दिविशा-लियाना के साथ श्रीलंका ट्रिप पर गई थीं। वहां से लौटने के बाद उनकी तबीयत बिगड़ी, लेकिन जब कोई सुधार नहीं हुआ। तब उन्होंने टेस्ट करवाया इसके बाद उन्हें पता चला कि वो इस संक्रमण के चपेट में आ गई हैं।
देबिना रिकवर कर रही हैं
मीडिया रिपोर्ट्स के मुताबिक देबिना इस समय अपने परिवार से अलग रहे रही हैं। साथ ही बेटियों के संपर्क में भी नहीं आ रही हैं। देबिना के स्पोक्सपर्सन ने एक स्टेटमेंट जारीकर इस बात की जानकारी दी है। उनका कहना है, 'देबिना रिकवर कर रही हैं। वो अच्छी तरह से प्रिकॉशन्स ले रही हैं। अच्छा खा-पी भी रही हैं। साथ ही इस बात का भी पूरा ध्यान रख रही हैं कि उनकी बच्चियां उनसे दूर रहें और उनकी अच्छी देखभाल होती रहे। जल्द ही वो ठीक होकर दमदार वापसी करेंगी।'
आपको बता दें देबिना बनर्जी ने हाल ही में अपनी पूरी फैमिली के साथ इंटरनेशनल ट्रिप की है। ये उनकी बेटियों की पहली इंटरनेशनल ट्रिप थी।
शादी के 11 साल बाद बने हैं पेरेंट्स
गुरमीत ने देबिना को रियलिटी शो 'पति, पत्नी और वो' की शूटिंग के दौरान प्रपोज किया था, जिसके बाद साल 2011 में दोनों ने एक प्राइवेट सेरेमनी में शादी कर ली थी। दोनों की मुलाकात साल 2008 में टेलीविजन सीरीज 'रामायण' के सेट पर हुई थी। इस सीरियल में उन्होंने राम और सीता का रोल प्ले किया था। यहीं से दोनों की लव स्टोरी शुरू हुई और छोटे पर्दे का ये कपल रियल लाइफ में 15 फरवरी, 2011 को शादी के बंधन में बंध गया था।